pythainlp/thai-wiki-dataset-v3 huggingface dataset:
โจ ฮาห์น

โจเซฟ ฮาห์น (Joseph Hahn, 조지프 한 โจจีพึ ฮัน, เกิด 15 มีนาคม ค.ศ. 1977) หรือที่รู้จักในนาม โจ ฮาห์น และมิสเตอร์ฮาห์น นักเทิร์นเทเบิล และผู้กำกับภาพยนตร์ชาวอเมริกัน และมีชื่อเสียงจากการเป็นดีเจ และสมาชิกวงลิงคินพาร์ก
==ประวัติ==
โจ ฮาห์น เกิดเมื่อวันที่ 15 มีนาคม ค.ศ. 1977 ที่เมืองแดลลัส รัฐเท็กซัส สหรัฐอเมริกา ในครอบครัวชาวอเมริกันเชื้อสายเกาหลีรุ่นที่สอง และเติบโตที่เมืองเกล็นเดล รัฐแคลิฟอร์เนีย เขามีพี่สาวสองคน โดยเป็นบุตรคนเล็กของครอบครัว ด้วยความที่เกิดในครอบครัวชาวเกาหลี เขาใช้ภาษาเกาหลีในการสื่อสารเฉพาะกับพ่อแม่เท่านั้น และพูดได้ไม่คล่องนัก
เขาเริ่มการเป็นดีเจขณะที่ยังศึกษาในระดับมัธยมศึกษา ต่อมาเขาได้ศึกษาต่อยัง วิทยาลัยกลางศิลปะการออกแบบ (Art Center College of Design) ในเมืองแพซาดีนา รัฐแคลิฟอร์เนีย แต่ไม่สำเร็จการศึกษา ในวิทยาลัยนั้นเองที่ทำให้เขาพบกับไมค์ ชิโนดะ จึงได้เข้าร่วมกับวงซีโรของชิโนดะ ซึ่งต่อมาจึงเป็นที่รู้จักกันในนามของวงลิงคินพาร์ก
เขาเป็นชาวอเมริกันเชื้อสายเกาหลีคนแรกที่รับรางวัลแกรมมี เมื่อวงของเขาชนะเลิศในปี ค.ศ. 2002 ในสาขาเพลงฮาร์ดร็อก
เขาได้สมรสกับแคเรน เบเนดิต (เกิด ค.ศ. 1975) เมื่อวันที่ 15 กุมภาพันธ์ ค.ศ. 2005 หลังจากที่เขาและเธอได้คบหากัน ตั้งแต่ปี ค.ศ. 2003  แต่ภายหลังทั้งสองก็ได้หย่าขาดจากกันในปี ค.ศ. 2009
เขาสมรสใหม่กับไฮดี วอน เมื่อวันที่ 21 ตุลาคม ค.ศ. 2012
==การร่วมงาน==
ฮาห์นร่วมงานกับไมค์ ชิโนดะ ในกลุ่ม เดอะเอ็กซ์คูชันเนอร์ มีซิงเกิลที่มีชื่อเสียงคือ อิสต์โกอินดาวน์ นอกจากนี้ฮาห์นยังร่วมงานกับฟอร์ตไมเนอร์ ของไมค์ ชิโนะดะ ในอัลบัม เดอะไรซิงไทด์
ฮาห์นเป็นผู้กำกับมิวสิกวิดีโอของเพลง "นัมบ์", "ฟรอมดิอินไซด์", "ซัมแวร์ไอบีลอง", "พอยส์ออฟออทอริตี (รีมิกซ์)", "นิวดิไวด์" และ "บลีดอิตเอาต์" นอกจากนี้เขายังกำกับมิวสิกวิดีโอเพลงของวงต่างๆ อย่าง สตอรีออฟเดอะเยียร์, เอ็กซ์ซีบิต และอัลคาไลน์ทรีโอ จนในปี ค.ศ. 2003 เขาได้ออกมายอมรับในรายการเอ็มทีวีว่าเขาได้กำกับมิวสิกวิดีโอเองจริง และเขาก็กล่าวว่า "การทำเพลงต่อไปนั้นถือว่าเป็นสิ่งที่พิเศษที่สุด"
นอกจากงานเพลงแล้ว เขายังมีส่วนร่วมการทำสเปเชียลเอฟเฟ็กต์ในซีรีส์เรื่อง The X-Files รวมไปถึงละครชุดเรื่อง Frank Herbert's Dune และเขายังสร้างภาพยนตร์สั้นเรื่อง The Seed และเขามีส่วนร่วมในการสร้างภาพยนตร์เรื่อง King Rat ผลงานการประพันธ์ของไชนา มิเอเวลล์ (China Miéville)
ปัจจุบันเขาได้สร้างวิดีโอเกม Medal of Honor และร่วมกับวงลิงคินพาร์กทำซิงเกิล "เดอะแคทาลิสต์" และฮาห์นก็เป็นผู้กำกับมิวสิกวิดีโอเพลงนี้อีกด้วย และออกซิงเกิลนี้เมื่อวันที่ 26 สิงหาคม ค.ศ. 2010 รวมไปถึงมิวสิกวิดีโอ "เวตติงฟอร์ดิเอ็นด์" ที่ออกเมื่อวันที่ 1 ตุลาคม ค.ศ. 2010
==อ้างอิง==
==แหล่งข้อมูลอื่น==
Joe Hahn Official Website
Joe Hahn Fan Website 
Hahn's official LPN page from linkinpark.com 
"Billboard" - Google Books
นักดนตรีชาวอเมริกัน
ชาวอเมริกันเชื้อสายเกาหลี
ดีเจอเมริกัน
บุคคลจากแดลลัส
บุคคลจากเกล็นเดล (รัฐแคลิฟอร์เนีย)
สมาชิกของลิงคินพาร์ก
ผู้กำกับมิวสิกวิดีโอชาวอเมริกัน
ความเสี่ยงด้านปฏิบัติการ

ความเสี่ยงด้านปฏิบัติการ (Operational risk หมายถึง โอกาส ความเป็นไปได้ และความน่าจะเป็น ที่จะเกิดความบกพร่อง การทุจริต หรือความผิดพลาด ซึ่งเป็นเหตุการณ์ที่ป้องกันได้ กับทั้งเหตุสุดวิสัยทั้งในรูปอุบัติเหตุ ภัยธรรมชาติ รวมถึงภัยคุกคามโดยมนุษย์ อันจะนำไปสู่ความเสียหาย ความชะงักงัน และ/หรือการล่วงละเมิดกฎเกณฑ์ต่าง ๆ กระทั่งเป็นผลร้ายและรุนแรงต่อสถานภาพทางการเงิน การดำเนินธุรกิจ และความมั่นคงน่าเชื่อถือของสถาบันโดยรวม
== สำหรับสถาบันการเงินที่ไม่ใช้ธนาคาร ==
สำหรับกรณีที่เป็นสถาบันการเงิน หลักเกณฑ์การกำกับดูแลเงินกองทุนตามกรอบบาเซิลสอง ระบุว่าเป็นผลมาจาก ความล้มเหลว หรือด้อยประสิทธิภาพ ในด้านการบวนการบริหารจัดการภายใน บุคลากร และระบบการทำงานต่าง ๆ หรือจากเหตุการณ์ภายนอกสถาบันการเงิน โดยแบ่งออกเป็น 7 ประเภทเหตุการณ์ ได้แก่
การทุจริตภายใน
กระบวนการฉ้อโกงจากภายนอก
การเป็นนายจ้างที่บกพร่อง ละเลยต่อความรับผิดชอบ รวมถึงความไม่ปลอดภายในสถานที่ทำงาน
ความเสียหายที่เกิดกับลูกค้า จากการออกผลิตภัณฑ์ รวมทั้งพฤติกรรมการดำเนินธุรกิจ
ความเสียหายต่อสินทรัพย์ทางกายภาพ
การชะงักงันในการดำเนินธุรกิจ และความล้มเหลวของระบบต่าง ๆ
การดำเนินการ ส่งมอบ และการบริหารจัดการเชิงกระบวนการต่าง ๆ
ซึ่งในการนี้ไม่รวมความเสี่ยงด้านชื่อเสียง และความเสี่ยงเชิงกลยุทธ์/ธุรกิจ
== การบริหารจัดการความเสี่ยงด้านปฏิบัติการ ==
ในขณะที่การบริหารจัดการความเสี่ยง (ด้านการเงิน) ขาลง มักจะเกี่ยวข้องแต่กับเหตุการณ์ความเสียหายที่เกิดขึ้นบ่อย แต่ผลกระทบไม่รุนแรง กับที่เกิดขึ้นไม่บ่อย แต่ผลกระทบรุนแรง การบริหารจัดการความเสี่ยงด้านปฏิบัติการก็เช่นกัน เพียงแต่อาจจะยิ่งกว่า คือลักษณะเหตุการณ์ที่เกิดขึ้นบ่อยมาก ๆ ในขณะที่ความเสียหายเล็กน้อย กับที่โอกาสเกิดขึ้นน้อยมาก ๆ ในขณะที่ความเสียหายคิดเป็นมูลค่าสูงลิ่ว ขึ้นอยู่กับประเภทธุรกิจ คำนึงร่วมกันกับประเภทเหตุการณ์
สำหรับสถาบันการเงินโดยเฉพาะ บทบัญญัติเกณฑ์บาเซิลสอง ระบุแบ่งประเภทธุรกิจออกเป็น 8 สาย ได้แก่
การดำเนินการทางการเงินสำหรับกิจการมหาชน
การทำธุรกรรมซื้อขายและเป็นนายหน้าค้า
กิจการธนาคารสำหรับลูกค้ารายย่อย
กิจการธนาคารทั่วไป
การชำระเงินและเคลียร์บัญชี
การเป็นตัวแทนทำธุรกรรมทางการเงิน
การบริหารสินทรัพย์
การเป็นนายหน้าสำหรับลูกค้ารายย่อย
จะเห็นว่า 7 ประเภทเหตุการณ์ กับ 8 ประเภทธุรกิจ ประกอบกันขึ้นเป็นตาราง 8 คูณ 7 หรือ 56 ช่อง แต่ละช่องไว้จดบันทึกกรณีเหตุการณ์ความบกพร่อง ทุจริต ผิดพลาด หรือเหตุสุดวิสัย อันจะเกิดขึ้นได้กับสถาบันการเงินแต่ละแห่ง ทุก ๆ แห่ง
== การสร้างแบบจำลองเชิงวิเคราะห์ในรูปการแจกแจงความน่าจะเป็น ==
โดยในแบบจำลองอาจจะใช้ตัวแปรสุ่มซึ่งนับจำนวนเหตุการณ์ บันทึกระยะห่าง (เวลา) ระหว่าง 2 เหตุการณ์ที่ใกล้เคียงกัน และ/หรือแสดงค่าความสูญเสียเป็นจำนวนเงินหรือเปรียบเทียบเป็นจำนวนเงิน
ในมุมมองทางการเงิน ประเด็นพิเศษในการจำลองแบบความเสี่ยงด้านปฏิบัติการคือ โดยนิยาม หรืออย่างน้อยก็ในการสร้างแบบจำลอง เหตุการณ์ที่ปรากฏขึ้นจากความเสี่ยงด้านปฏิบัติการ แต่ละครั้งนั้นถือว่าเกิดขึ้นโดยอิสระจากกัน
ความเสี่ยง
เฮลอินเอเซล (2009)

เฮลล์อินเอเซลล์ (2009) เป็นรายการ เพย์-เพอร์-วิว ของ WWE จัดเมื่อวันที่ 4 ตุลาคม ค.ศ. 2009 ที่ Newark, New Jersey
== ผล ==
== อ้างอิง ==
ดับเบิลยูดับเบิลยูอี เฮลล์อินเอเซลล์
มวยปล้ำอาชีพในปี พ.ศ. 2552
เฮอร์เดอไรต์

เฮอร์เดอไรต์เป็นแร่ในกลุ่มอะพาไทต์และฟอสเฟต
== แหล่งที่พบ ==
สามารถพบได้ใน
เมืองมัณฑะเลย์ ประเทศพม่า
รัฐอัปเปอร์ออสเตรีย ประเทศออสเตรีย
รัฐมีนัสเชไรส์และรัฐปาราอีบา ประเทศบราซิล
== อ้างอิง ==
== แหล่งข้อมูลอื่น ==
แร่เบริลเลียม
แร่แคลเซียม
แร่ฟอสเฟต
แร่ไฮดรอกไซด์
แร่เฮไลด์
ออโดเบ็นโอเซ็ทออป

ออโดเบ็นโอเซ็ทออป (Odobenocetops) เป็นโลมายุคแรกเริ่ม ชื่อของมันมีความหมายว่า วาฬหน้าวอรัส  (walrus-face whale) มีความยาวประมาณ 2.1 เมตร มีชีวิตอยู่เมื่อ 7.2-3.6 ล้านปีก่อน ใน สมัยไมโอซีนในยุคนีโอจีน ฟอสซิลของมันค้นพบที่ประเทศเปรูและประเทศชิลี มีสองงา โดยงามีเฉพาะในเพศผู้
==รายละเอียด==

ออโดเบ็นโอเซ็ทออป ถูกตั้งชื่อโดย Christian de Muizon ใน ค.ศ.1993 มันมักตกเป็นเหยื่อของฉลามยักษ์อย่างเม็กกาโลดอนซึ่งเป็นฉลามขนาดใหญ่ที่ครองทะเลในสมัยไมโอซีนและสมัยไพลโอซีนในยุคเดียวกัน ออโดเบ็นโอเซ็ทออป มีขนาดยาว 1.07 เมตร 3 ฟุต และมีน้ำหนัก 150-650 กิโลกรัม
== ในภาพยนตร์ และสารคดี ==
ออโดเบ็นโอเซ็ทออปมักปรากฏและถูกกล่าวถึงในสารคดีหลายเรื่องเช่น Walking with dinosaurs trilogy sea monsters ซึ่งเป็นเรื่องราวเกี่ยวกับไนเจลมาเว็นที่เดินทางย้อนเวลาผจญภัยไปใน 7 อันดับทะเลอันตรายในยุคดึกดำบรรพ์ โดยที่ผลิตโดยบีบีซี
== อ้างอิง ==
bbc seamonsters - Megalodon
bbc seamonsters - odobenosetop
 
สิ่งมีชีวิตที่สูญพันธุ์ไปแล้ว
ทางหลวงแผ่นดินหมายเลข 329

ทางหลวงแผ่นดินหมายเลข 329 เป็นทางหลวงแผ่นดินในอดีต มีจุดเริ่มต้นที่ถนนพหลโยธิน ที่ทางแยกต่างระดับหินกอง ในอำเภอหนองแค จังหวัดสระบุรี แล้วมุ่งไปถนนเลียบคลองระพีพัฒน์ เข้าเขตอำเภอภาชี จังหวัดพระนครศรีอยุธยา แล้วจากนั้นข้ามทางรถไฟสายชานเมือง ตัดถนนสายเอเชีย และใช้เส้นทางร่วมกับถนนสายเอเชีย จากนั้นเข้าเขตจังหวัดอ่างทองและจังหวัดสุพรรณบุรี จนสิ้นสุดเส้นทางที่ทางหลวงแผ่นดินหมายเลข 340 (ถนนบางบัวทอง-สุพรรณบุรี) ในอำเภอเมืองสุพรรณบุรี
ปัจจุบันทางหลวงแผ่นดินหมายเลข 329 กรมทางหลวงได้ยกเลิก และยุบรวมเข้าเป็นส่วนหนึ่งของทางหลวงแผ่นดินหมายเลข 33 ในช่วงหินกอง - สุพรรณบุรี ตั้งแต่ทางแยกต่างระดับหินกอง บรรจบกับทางหลวงหมายเลข 340 (แยกต่างระดับไผ่ขวาง อ.เมือง จ.สุพรรณบุรี) ทางหลวงแผ่นดินสายนี้เป็นถนนขนาด 2 ช่องจราจร บางช่วงเป็น 4 ช่องจราจร
== ทางแยก ==
จังหวัดสระบุรี
เริ่มต้น ทางแยกต่างระดับหินกอง (ถนนพหลโยธิน) จังหวัดสระบุรี โดยมีแนวเส้นทางต่อจากถนนสุวรรณศร (ทางหลวงแผ่นดินหมายเลข 33)
ทางแยกหนองปลาหมอ จังหวัดสระบุรี
ทางแยกบัวลอย จังหวัดสระบุรี
ทางแยกหนองตาโล่ จังหวัดสระบุรี
ทางแยกถนนเลียบคลองระพีพัตน์ฝั่งซ้าย-ขวา จังหวัดสระบุรี
จังหวัดพระนครศรีอยุธยา (ครั้งที่ 1)
ทางแยกภาชี จังหวัดพระนครศรีอยุธยา
ทางแยกถนนภาชี-พระนครศรีอยุธยา (ทางหลวงแผ่นดินหมายเลข 3056) จังหวัดพระนครศรีอยุธยา
ทางแยกถนนบางปะหัน-ลพบุรี จังหวัดพระนครศรีอยุธยา
ทางแยกต่างระดับบางปะหัน (ใช้ทางร่วมกับทางหลวงแผ่นดินหมายเลข 347) จังหวัดพระนครศรีอยุธยา
จังหวัดอ่างทอง
ทางแยกป่าโมก จังหวัดอ่างทอง
จังหวัดพระนครศรีอยุธยา (ครั้งที่ 2)
ทางแยกเข้าอำเภอผักไห่ จังหวัดพระนครศรีอยุธยา
จังหวัดสุพรรณบุรี
ทางแยกเข้าอำเภอบางปลาม้า จังหวัดสุพรรณบุรี
ทางแยกต่างระดับถนนวงแหวนรอบเมืองสุพรรณบุรี (ทางหลวงแผ่นดินหมายเลข 357)
สิ้นสุด ทางแยกต่างระดับสุพรรณบุรี จังหวัดสุพรรณบุรี
== แหล่งข้อมูลอื่น ==
เว็บไซต์กรมทางหลวง ระบบสารสนเทศโครงข่ายทางหลวง 
329
อ-329
ถนนในจังหวัดสระบุรี
ถนนในจังหวัดพระนครศรีอยุธยา
ถนนในจังหวัดอ่างทอง
ถนนในจังหวัดสุพรรณบุรี
หม่อมราชวงศ์โต จิตรพงศ์

หม่อมราชวงศ์โต งอนรถ หรือ หม่อมราชวงศ์โต จิตรพงศ์ หม่อมในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และเป็นผู้ขอพระราชทานราชสกุล "งอนรถ"
== ประวัติ ==
หม่อมราชวงศ์โต เกิดเมื่อวันที่ 12 ธันวาคม พ.ศ. 2426 เป็นธิดาในหม่อมเจ้าแดง งอนรถ (โอรสใน พระเจ้าบรมวงศ์เธอ พระองค์เจ้างอนรถ-ต้นราชสกุลงอนรถ) กับ หม่อมวัน เนื่องจาก หม่อมเจ้าแดง และหม่อมวัน มีบุตรธิดาทั้งหมด 4 คนแต่ได้สิ้นชีพไปตั้งแต่วัยเยาว์ เหลือเพียงคนเดียวที่อยู่มาจนโต จึงได้ชื่อว่า "โต" และมีน้องชายหนึ่งคนคือ พันเอกหม่อมราชวงศ์เล็ก งอนรถ (สมรสกับเฉลา งอนรถ ณ อยุธยา มีบุตร 7 คน)
เมื่ออายุได้ 7 ขวบก็ได้เข้าอยู่ในพระบรมมหาราชวังกับหม่อมเจ้าหญิงอ่าง โกเมน ซึ่งทรงมีหน้าที่เป็นพนักงานเครื่องนมัสการ  คือ ควั่นธูปเทียนสำหรับใช้ในราชการ  จึงได้รับการอบรมสั่งสอนในวิชาการด้านนี้มาจากหม่อมเจ้าหญิงอ่างด้วย  นอกจากนั้นหม่อมเจ้าหญิงอ่างยังทรงอบรมโตในด้านความประพฤติและกิริยามารยาทอุปนิสัยอย่างเข้มงวด
หม่อมเจ้าหญิงอ่างทรงสนิทสนมคุ้นเคยกันมากกับพระสัมพันธวงศ์เธอ พระองค์เจ้าหญิงพรรณราย  พระมารดาของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  ซึ่งในสมัยรัชกาลที่ 5 ทรงมีตำหนักที่ประทับในบริเวณวังของพระโอรสที่ตำบลท่าพระ  หม่อมเจ้าหญิงอ่างเคยเสด็จออกมาประทับกับพระองค์เจ้าหญิงพรรณราย  และ หม่อมราชวงศ์โตก็ได้ตามเสด็จด้วย  พระองค์เจ้าหญิงพรรณรายโปรด หม่อมราชวงศ์โต  จึงตรัสขอจาก หม่อมเจ้าหญิงอ่าง  เมื่อทรงได้รับความเห็นชอบจาก หม่อมเจ้าแดงแล้ว  หม่อมเจ้าหญิงอ่างก็ทรงยก หม่อมราชวงศ์โตถวายแด่พระองค์เจ้าหญิงพรรณราย  หม่อมราชวงศ์โตจึงออกจากพระบรมมหาราชวังมาอยู่ที่วังท่าพระตั้งแต่นั้นมา
พระสัมพันธวงศ์เธอ พระองค์เจ้าหญิงพรรณราย ทรงเป็นช่างดอกไม้และทรงชำนาญทำพุ่มขี้ผึ้ง  และปักพุ่มบูชาต่าง ๆ  ทรงทำพุ่มขี้ผึ้งขนาดต่าง ๆ ขายมาตั้งแต่ยังเสด็จอยู่ในพระบรมมหาราชวังแล้ว  เมื่อเสด็จออกมาประทับที่วังท่าพระก็ยังทรงทำพุ่มขาย  และได้ทรงขยายกิจการอีกมากมาย  พระโอรสทรงเป็นช่างก็ทรงออกแบบลวดลายเขียนพาน  ทำหุ่นทรงติดพุ่ม  สวมยอดแบบตัวผึ้งถวายให้งดงาม  เมื่อ หม่อมราชวงศ์โตมาอยู่กับพระองค์หญิงพรรณราย  ก็ได้ถ่ายวิชาต่าง ๆ จากพระสัมพันธวงศ์เธอพระองค์นั้นไว้ด้วย
หม่อมราชวงศ์โตอยู่กับพระองค์เจ้าหญิงพรรณรายได้ 10 ปี   สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ก็ทรงพระเมตตา  ยกขึ้นเป็นพระชายาในปี พ.ศ. 2446
ซึ่ง หม่อมราชวงศ์โต มีโอรสธิดากับ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทั้งหมด 6 องค์ ได้แก่
หม่อมเจ้าสาม จิตรพงศ์
หม่อมเจ้าประโลมจิตร ไชยันต์ (ต.จ.) (พ.ศ. 2448-2513)
หม่อมเจ้าดวงจิตร จิตรพงศ์ (ท.จ.ว.) (พ.ศ. 2451-2550)
หม่อมเจ้ายาใจ จิตรพงศ์ (ป.จ.) (พ.ศ. 2453-2539)
หม่อมเจ้าเพลารถ จิตรพงศ์ (พ.ศ. 2457-2537)
หม่อมเจ้ากรณิกา จิตรพงศ์ (ม.ป.ช., ม.ว.ม., ท.จ.ว.) (พ.ศ. 2459-2558)
หม่อมราชวงศ์โต ถึงแก่อสัญกรรมเมื่อวันที่ 2 ตุลาคม พ.ศ. 2501  สิริอายุได้ 
== เครื่องราชอิสริยาภรณ์ ==
== ลำดับสาแหรก ==
== อ้างอิง ==
== แหล่งข้อมูลอื่น ==
เพชรพระมหามงกุฎ - สมเด็จเจ้าฟ้า กรมพระยานริศรานุวัดติวงศ์ (นายช่างใหญ่กรุงรัตนโกสินทร์) จากพันทิปดอตคอม
หม่อมราชวงศ์
ราชสกุลจิตรพงศ์
ราชสกุลงอนรถ
ผู้ได้รับเครื่องราชอิสริยาภรณ์ ป.จ. (ฝ่ายใน)
ผู้ได้รับเหรียญรัตนาภรณ์ อ.ป.ร.2‎
นิตีศ ภารทวาช

นิตีศ ภารทวาช  (नितीश भारद्वाज) เป็นนักแสดงละครทางโทรทัศน์ของอินเดีย ละครเด่น ๆ ของเขา คือ มหาภารตะ และ พระมหาวิษณุ ผู้หยั่งรู้ ซึ่งบทบาทการแสดงที่ทำให้เขาภูมิใจและมีชื่อเสียงจนทุกคนจำเขาได้จนถึงทุกวันนี้ก็คือ บทบาทที่เขา แสดงเป็น พระกฤษณะ ในเรื่องมหาภารตะ
==ผลงานด้านการแสดง==
===ภาพยนตร์===
Trishagni (1988)
Njan Gandharvan (1991, Malayalam)
Sangeet (1992)
Prem Daan (1991)
Prem Shakti (1994)
Nacehe Nagin Gali Gali (1991)
Khatyal Sasu Nathal Soon (1987)
Pasant Aahe Mulgi (1989)
Tujhi Majhi Jamli Jodi (1990)
Nashibwaan (1988)
Pitruroon (2013)
Mohenjo Daro (2016)
Yaksh (awaiting worldwide release)
Kedarnath
===ละครโทรทัศน์===
Mahabharat (1988)
Geeta Rahasya
Vishnu Puran (2003)
Ramayan (2003)
Man Mein Hai Visshwas (2006-2007)
Ajab Gajab Ghar Jamai (2014)
==อ้างอิง==
==แหล่งข้อมูลอื่น==
Official Facebook page
นักแสดงละครโทรทัศน์ชายชาวอินเดีย
นักแสดงภาพยนตร์ชายชาวอินเดีย
ชาวอินเดียที่นับถือศาสนาฮินดู
บุคคลจากมุมไบ
ทางหลวงแผ่นดินหมายเลข 350

ทางหลวงแผ่นดินหมายเลข 350 สายรัชดาภิเษก–รามอินทรา เป็นเส้นทางการจราจรในเขตกรุงเทพมหานคร มีจุดเริ่มต้นโครงการจากถนนรัชดาภิเษก ใกล้กับมหาวิทยาลัยราชภัฏจันทรเกษมในท้องที่แขวงจันทรเกษม เขตจตุจักร ไปตัดกับถนนโชคชัย 4 ถนนประดิษฐ์มนูธรรม ถนนประเสริฐมนูกิจ ถนนนวมินทร์ ถนนกาญจนาภิเษก และไปสิ้นสุดที่ถนนรามอินทราในท้องที่แขวงคันนายาว เขตคันนายาว (แต่ในปัจจุบันได้ก่อสร้างเพียงช่วงถนนประเสริฐมนูกิจถึงถนนรามอินทราเท่านั้น) โดยก่อสร้างตั้งแต่ปี พ.ศ. 2549 แล้วเสร็จปลายปี พ.ศ. 2551 (เปิดการจราจรปี พ.ศ. 2552) เพื่อช่วยลดการจราจรของถนนรามอินทรา
ปัจจุบัน ทางหลวงแผ่นดินหมายเลข 350 ช่วงถนนรัชดาภิเษกถึงถนนประเสริฐมนูกิจ ระยะทางประมาณ 7-8 กิโลเมตร เป็นช่วงที่ยังไม่ได้ก่อสร้างและมีแนวโน้มว่าจะถูกยกเลิกโครงการ
== รายชื่อทางแยก ==
== อ้างอิง ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
350
3-350
350
350
350
เมืองบางขลัง

เมืองบางขลัง เคยเป็นเมืองที่รุ่งเรืองในสมัยทวารวดี ปัจจุบันเป็นตำบลหนึ่งของ อำเภอสวรรคโลก จังหวัดสุโขทัย
== ความสำคัญ ==
เป็นเมืองที่มีมาก่อนกรุงสุโขทัย เป็นเมืองที่มีความสำคัญทางประวัติศาสตร์สมัยทวารวดีราวพุทธศตวรรษที่ 12 และเป็นเมืองหน้าด่านที่สำคัญสมัยโบราณ ในการทำสงครามกับหัวเมืองทางเหนือ ปัจจุบันมีซากใบเสมาโบราณ ที่สกัดมาจากหิน ซึ่งเป็นศิลปะทวารวดีที่นิยมสกัดพระพุทธรูปจากหินทราย และยังมีเตาเผาโบราณ มีมณฑปศิลาแลง มีคูน้ำโบราณ เป็นหลักฐานว่าเมืองบางขลังเคยเจริญรุ่งเรืองมาแล้วเมื่อในอดีตกว่าพันปี เป็นข้อมูลที่สำคัญที่จะได้ศึกษาศิลปะทวารวดีให้มากขึ้น ปัจจุบันยังไม่มีหลักฐานไม่เพียงพอกับข้อมูลในการอ้างอิงได้
== ประวัติ ==
ในหลักศิลาจารึกหลักที่๒ หรือจารึกวัดศรีชุม ของกรุงสุโขทัย ได้กล่าวถึงเมืองบางขลังว่า พ่อขุนผาเมือง และ พ่อขุนบางกลางหาว ร่วมกันปราบกบฏขอมสบาดโขลญลำพง และมีข้อความกล่าวถึงเมืองบางขลัง ในด้านที่๑ บรรทัดที่ ๒๔ ว่า
...พลพ่อขุนผาเมืองเจ้าเมืองราด พาพ่อขุนผาเมืองผดาจกันและกัน พ่อขุนบางกลางหาวได้เมืองศรีสัชนาลัย พ่อขุนผาเมืองเจ้าเมืองราด เอาพลมา...บางขลังเวนบางขลังแก่พ่อขุนผาเมือง แล้วพ่อขุนผาเมืองเอาเม้อเมืองราด เมืองสากอได...
เมืองบางขลัง จะร้างไปเมื่อใดไม่มีหลักฐานแน่ชัด ตามแหล่งที่ตั้งทางด้านทิศตะวันตกติดกับเทือกเขาเล็กๆที่ชาวบ้านเรียกว่า เขาเดื่อ หรือเขาวงเดื่อ ณ ที่นั้นมีซากแหล่งศิลาแลงและโบราณสถานอยู่ เชื่อกันว่า เมืองบางขลังเป็นเมืองหน้าด่านหรือเมืองนักรบของเมืองเก่าสวรรคโลก (ศรีสัชนาลัย) ต้องทำศึกกับชาวล้านนาและเมืองอื่นทั่วๆไป
== ที่ตั้งและเขตติดต่อ ==
เมืองบางขลัง ตั้งอยู่ริมฝั่งแม่น้ำฝากระดาน หรือ ลำน้ำแม่มอก ซึ่งมีแหล่งกำเนิดต้นน้ำ มาจากตำบลเวียงมอก อำเภอเถิน จังหวัดลำปาง อยู่ทางทิศตะวันตกเฉียงเหนือของประเทศไทย อยู่ห่างจากจังหวัดสุโขทัยประมาณ 35 กิโลเมตร อยู่ห่างจากท่าอากาศยานสุโขทัยประมาณ ๑๕ กิโลเมตร มีอาณาเขตติดต่อกับเขตการปกครองเคียงข้าง ดังต่อไปนี้
ทิศเหนือ ติดต่อกับ เมืองด้ง (อำเภอศรีสัชนาลัย)
ทิศตะวันออก ติดต่อกับ อำเภอสวรรคโลก
ทิศใต้ ติดต่อกับ อาณาจักรสุโขทัย (อำเภอศรีสำโรง)
ทิศตะวันตก ติดต่อกับ วัดใหญ่ชัยมงคล ตำบลบ้านใหม่ไชยมงคล อำเภอทุ่งเสลี่ยม
== การคมนาคม ==
ทางรถยนต์
ลงที่สวรรคโลก ต่อรถไปอีก ๒๐ กิโลเมตร
ทางรถไฟ
สถานีรถไฟสวรรคโลก ต่อรถเมล์ไปอีก ๒๐ กิโลเมตร
ทางอากาศ
ท่าอากาศยานสุโขทัย (บางกอกแอร์เวย์) ต่อรถยนต์ไปอีก ๑๐ กิโลเมตร มีรถยนต์บริการ ๑๕๐ บาท
== อ้างอิง ==
== แหล่งข้อมูลอื่น ==
เมืองบางขลังเมืองที่โลกลืม
เมืองโบราณ "บางขลัง"ขุมทรัพย์ประวัติศาสตร์สุโขทัย
โบราณสถานในจังหวัดสุโขทัย
อำเภอสวรรคโลก
ไตรรงค์ อินทรทัต

พลเอก ไตรรงค์ อินทรทัต (1 กันยายน พ.ศ. 2492 - 8 มิถุนายน พ.ศ. 2559) อดีตผู้ทรงคุณวุฒิพิเศษกองทัพบก เป็นบุตรชายคนสุดท้องในบรรดาบุตรทั้งหมด 4 คน (เป็นชายทั้งหมด) ของ พันตรี โผน อินทรทัต อดีตเสรีไทยและผู้อำนวยการโรงงานยาสูบ และ หม่อมหลวงกันยกา สุทัศน์
จบการศึกษาจากโรงเหมินทร์วิทยา, โรงเรียนไตรมิตรวิทยาลัย, โรงเรียนอำนวยศิลป์พระนคร, โรงเรียนผะดุงศิษย์พิทยา เข้าศึกษาต่อที่โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) เหล่าทหารม้า
รับราชการในตำแหน่งสำคัญ ๆ อาทิ นายทหารคนสนิท (ทส.) ของ พล.ท.วีระพันธ์ รังคะรัตน์, ฝ่ายเสนาธิการประจำกองบัญชาการทหารสูงสุด, นายทหารคนสนิท (ทส.) ของ พล.อ.ทศพร ทรงสุวรรณ, ผู้บัญชาการกองพลทหารม้าที่2, ราชองครักษ์พิเศษ, สมาชิกวุฒิสภา, นายทหารคนสนิท (ทส.) ของ พล.อ.มงคล อัมพรพิสิฏฐ์, ผู้ชำนาญการกองบัญชาการทหารสูงสุด, ผู้ทรงคุณวุฒิกองบัญชาการทหารสูงสุด, หัวหน้าสำนักงานปลัดกระทรวงกลาโหม, ผู้ทรงคุณวุฒิพิเศษกองทัพบก, ราชองครักษ์เวร, ผู้ทรงคุณวุฒิพิเศษสำนักงานปลัดกระทรวงกลาโหม, หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม  (พล.อ.ธรรมรักษ์ อิศรางกูร ณ อยุธยา)  และผู้ทรงคุณวุฒิพิเศษกองทัพบก
พล.อ.ไตรรงค์ ถือเป็นนายทหารคนหนึ่งที่มีบทบาทในการเมืองโดยเฉพาะช่วงที่ พ.ต.ท.ทักษิณ ชินวัตร เป็นนายกรัฐมนตรี โดยมีตำแหน่งปรึกษานายกรัฐมนตรีฝ่ายความมั่นคง ด้านความมั่นคง และงานมวลชนสัมพันธ์ และในการถูกลอบสังหารของ นายกรเทพ วิริยะ หรือ "ชิปปิ้งหมู" ซึ่งเป็นพยานปากสำคัญในคดีทุจริตของรัฐบาล ก็มีเสียงร่ำลือกันว่าเป็นฝีมือของ พล.อ.ไตรรงค์อีกด้วย  และในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงแผ่นดิน พ.ศ. 2553 ที่มีการวางระเบิดและเหตุความรุนแรงหลายครั้งในหลายจุด ก็ถูกต้องสงสัยว่ามีส่วนเกี่ยวข้องด้วย
ชีวิตส่วนตัว พล.อ.ไตรรงค์ มีชื่อเล่นว่า "ไอซ์" จึงมีชื่อเรียกอย่างไม่เป็นทางการที่เป็นที่รู้จักและนิยมเรียกกันดีว่า เสธ.ไอซ์ สมรสกับ ผศ.ดร.มานวิภา อินทรทัต (นามสกุลเดิม-ปานิสวัสดิ์, ชื่อเล่น-ใหม่) มีบุตรสาวด้วยกันทั้งหมด 1 คน คือ น.ส.ปิยะวิภา อินทรทัต (ชื่อเล่น-อุ๊บอิ๊บ) เคยได้รับรางวัลพ่อดีเด่นแห่งชาติ ประจำปี พ.ศ. 2552
พล.อ. ไตรรงค์ อินทรทัต ถึงแก่อนิจกรรมด้วยภาวะการติดเชื้อในกระแสโลหิตอย่างรุนแรง เมื่อวันพุธที่ 8 มิถุนายน พ.ศ. 2559 เวลา 07.00 น. หลังจากที่เข้ารับการรักษาอาการป่วย ณ โรงพยาบาลพระมงกุฏเกล้า ตั้งแต่วันที่ 4 เมษายน พ.ศ. 2559 สิริอายุได้ 67 ปี มีพิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดโสมนัสราชวรวิหาร
== เครื่องราชอิสริยาภรณ์ ==
==อ้างอิง==
ทหารบกชาวไทย
บุคคลจากโรงเรียนอำนวยศิลป์
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
บุคคลจากโรงเรียนเตรียมทหาร
เสียชีวิตจากภาวะพิษเหตุติดเชื้อ
ราชองครักษ์เวร
บุคคลในประวัติศาสตร์ไทย หลัง พ.ศ. 2544
ลุค ยัง (นักฟุตบอล)

ลุค พอล ยัง (Luke Paul Young) เกิดเมื่อวันที่ 19 กรกฎาคม ค.ศ. 1979 นักฟุตบอลชาวอังกฤษ ปัจจุบันเล่นตำแหน่งแบ็กขวา สโมสรแอสตันวิลลา ในพรีเมียร์ลีก
นักฟุตบอลชาวอังกฤษ
นักฟุตบอลทีมชาติอังกฤษ‎
ผู้เล่นในพรีเมียร์ลีก
ผู้เล่นสโมสรฟุตบอลแอสตันวิลลา
บุคคลจากฮาร์โลว์
สหพันธรัฐมาลายา

สหพันธรัฐมาลายา (Federation of Malaya; Persekutuan Tanah Melayu) เป็นสหพันธรัฐที่จัดตั้งขึ้นจากรัฐมลายูและดินแดนต่าง ๆ รวม 11 รัฐ ซึ่งดำรงอยู่ระหว่าง ค.ศ. 1948 - ค.ศ. 1963  ประกอบด้วยรัฐมลายู 9 รัฐ และดินแดนในอาณานิคมช่องแคบที่ปีนังและมะละกา รวม 2 แห่ง  สหพันธรัฐแห่งนี้มีฐานะเป็นรัฐในอารักขาของสหราชอาณาจักร แต่ต่อมา ก็ได้มีการประกาศเอกราช เมื่อวันที่ 31 สิงหาคม ค.ศ. 1957 อันเป็นการสิ้นสุดการตกอยู่ภายใต้การปกครองของสหราชอาณาจักร และสิ้นสภาพลงจากการจัดตั้งประเทศมาเลเซียในเวลาต่อมา
== อ้างอิง ==
 
บริติชมาลายา
รัฐสิ้นสภาพในประเทศมาเลเซีย
ม
ม
อดีตรัฐสมาชิกสหประชาชาติ
รัฐและดินแดนที่ก่อตั้งในปี พ.ศ. 2491
สิ้นสุดในปี พ.ศ. 2506
Federacja Malajska
สจวร์ต ดาวนิง

สจวร์ต ดาวนิง (Stewart Downing) เกิดเมื่อวันที่ 22 กรกฎาคม ค.ศ. 1984 เป็นนักฟุตบอลชาวอังกฤษ ปัจจุบันเล่นในอีเอฟแอลแชมเปียนชิป กับแบล็กเบิร์นโรเวอส์และฟุตบอลทีมชาติอังกฤษ เล่นตำแหน่งปีกซ้าย ดาวนิ่งอดีตเล่นให้กับ แอสตันวิลลา, มิดเดิลสโบร, ซันเดอร์แลนด์ และ ลิเวอร์พูล
==แหล่งข้อมูลอื่น==
Stewart Downing profile at the Liverpool website
Stewart Downing profile  at the Premier League website
Stewart Downing profile at The Football Association website
นักฟุตบอลชาวอังกฤษ
นักฟุตบอลทีมชาติอังกฤษ‎
ผู้เล่นสโมสรฟุตบอลซันเดอร์แลนด์
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลเวสต์แฮมยูไนเต็ด
ผู้เล่นในพรีเมียร์ลีก
ผู้เล่นในฟุตบอลโลก 2006
บุคคลจากมิดเดิลส์เบรอ
ผู้เล่นในฟุตบอลชิงแชมป์แห่งชาติยุโรป 2012
กองกลางฟุตบอล
ปีกฟุตบอล
ปรมาจารย์รัก สูตรพิสดาร

ปรมาจารย์รัก สูตรพิสดาร (The Love Guru) เป็นภาพยนตร์ชื่อดังของอเมริกัน ซึ่งกล่าวถึงเด็กชาวอเมริกันคนหนึ่งซึ่งถูกทิ้งในประเทศอินเดีย และก็ได้พวก ฤๅษีและกูรูทั้งหลายดูแลจนเติบใหญ่ จนเขาย้ายกลับมายังอเมริกา เพื่อรับปรึกษาเรื่องความรักให้กลับคนในอเมริกา ภาพยนตร์เรื่องนี้นำแสดงโดย ไมค์ เมเยอร์ส เจสสิก้า อัลบ้า เวิร์น ทรอยเออร์ เบน คิงสลีย์ สตีเฟ่น อัลเบิร์ต และ มนู นารายัณ
ภาพยนตร์ที่ออกฉายในปี พ.ศ. 2551
ภาพยนตร์อเมริกัน
ภาพยนตร์ที่มีฉากในโทรอนโต
ภาพยนตร์ที่ถ่ายทำในโทรอนโต
ภาพยนตร์ฮอกกี้น้ำแข็ง
โจนาธาน ฮอกก์

โจนาธาน ลี ฮอกก์ (Jonathan Hogg) เกิดเมื่อวันที่ 6 ธันวาคม ค.ศ. 1988 เป็นนักฟุตบอลชาวอังกฤษ ปัจจุบันเล่นให้กับฮัดเดอส์ฟีลด์ทาวน์ในตำแหน่งกองกลาง ก่อนหน้านี้เขาเคยเล่นให้กับแอสตันวิลลา (มีช่วงที่ถูกปล่อยยืมตัวไปแดร์ลิงตันและพอร์ตสมัท) และวอตฟอร์ด
== อ้างอิง ==
กองกลางฟุตบอล
ผู้เล่นสโมสรฟุตบอลพอร์ตสมัท
ผู้เล่นสโมสรฟุตบอลวอตฟอร์ด
ผู้เล่นสโมสรฟุตบอลฮัดเดอส์ฟีลด์ทาวน์
ผู้เล่นในพรีเมียร์ลีก
นักฟุตบอลชาวอังกฤษ
ผู้เล่นสโมสรฟุตบอลแอสตันวิลลา
บุคคลจากมิดเดิลส์เบรอ
เจมส์ คอลลินส์ (นักฟุตบอลเกิด พ.ศ. 2526)

เจมส์ ไมเคิล คอลลินส์ (James Michael Collins) เกิดเมื่อวันที่ 23 สิงหาคม ค.ศ. 1983 เป็นอดีตนักฟุตบอลชาวเวลส์ ตำแหน่งเซ็นเตอร์แบ็ก
==อ้างอิง==
==แหล่งข้อมูลอื่น==
James Collins profile  at bbc.co.uk
Wales profile
นักฟุตบอลชาวเวลส์
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลเวสต์แฮมยูไนเต็ด
ผู้เล่นในพรีเมียร์ลีก
กองหลังฟุตบอล
บุคคลจากนิวพอร์ต
มุสตาฟา ซาลิฟู

มุสตาฟา ซาลิฟู (Moustapha Salifou) เกิดเมื่อวันที่ 1 มิถุนายน ค.ศ. 1983 ที่โลเม ประเทศโตโก เป็นนักฟุตบอลชาวโตโก เล่นตำแหน่งกองกลาง ปัจจุบันเล่นกับสโมสรฟุตบอลแอสตันวิลลา และฟุตบอลทีมชาติโตโก
==แหล่งข้อมูลอื่น==
นักฟุตบอลชาวโตโก
ผู้เล่นในฟุตบอลโลก 2006
ผู้เล่นในพรีเมียร์ลีก
สหภาพมาลายา

สหภาพมาลายา เป็นสหพันธ์ของกลุ่มรัฐมลายูและอาณานิคมช่องแคบรวมทั้งสิงคโปร์ ซึ่งสืบทอดมาจากกลุ่มอาณานิคมบริติชมาลายา สหภาพแห่งนี้ถูกจัดตั้งขึ้นเพื่อรวมศูนย์การปกครองของรัฐต่าง ๆ ที่อยู่บนคาบสมุทรมลายูให้อยู่ภายใต้รัฐบาลเดียวกัน เพื่อให้เกิดความสะดวกในการบริหารจัดการ
สหภาพมาลายาเป็นรูปแบบการปกครองที่อังกฤษเสนอขึ้นเพื่อใช้ปกครองดินแดนมลายูที่เป็นอาณานิคมภายหลังสงครามโลกครั้งที่ 2 โดยในแผนการสหภาพมาลายานั้นมีส่วนสำคัญคือ
การรวมรัฐในสหพันธรัฐมลายู รัฐนอกสหพันธรัฐมลายูและปีนังกับมะละกาเข้าด้วยกันเป็นสหภาพมาลายา
ลดสถานภาพของสุลต่านให้เป็นที่ปรึกษาของรัฐบาล โดยอธิปไตยเป็นของกษัตริย์อังกฤษ
พลเมืองในมาลายามีสิทธิ์เท่าเทียมโดยไม่มีอคติเรื่องเชื้อชาติ ศาสนา
== การต่อต้าน ==
กลุ่มชนชั้นนำในมลายูเป็นกลุ่มที่ออกมาต่อต้านแผนการสหภาพมาลายาอย่างจริงจัง เพราะเท่ากับเป็นการลดอำนาจของสุลต่านที่มีมานาน ส่วนชาวมลายูทั่วไป รู้สึกว่าพวกตนเสียสิทธิ์พิเศษที่เคยมีเหนือชาวจีนและชาวอินเดีย
ดาโต๊ะ ออน บิน จาฟฟาร์ ประธานกลุ่ม Pan Malayan Congress เป็นผู้นำในการจัดประชุมเพื่อคว่ำบาตรสหภาพมาลายา ผลที่ตามมาคือสุลต่านทุกพระองค์ไม่เข้าร่วมพิธีการก่อตั้งสหภาพมาลายาของอังกฤษ ประชาชนชาวมลายูเดินขบวนต่อต้านโดยคาดผ้าขาวบนหมวกซงกกสีดำ ต่อมาใน พ.ศ. 2489 ดาโต๊ะ ออน บิน จาฟฟาร์ ร่วมกับกลุ่มชนชั้นนำมลายูก่อตั้งพรรคอัมโนโดยดาโต๊ะ ออน บิน จาฟฟาร์ เป็นประธานพรรคคนแรก
เนื่องจากการเคลื่อนไหวทางการเมืองที่ซับซ้อนในขณะนั้น มีกลุ่มนิยมอิสลามที่ต้องการสร้างศาสนาอิสลามที่บริสุทธิ์ในมาเลเซีย และกลุ่มฝ่ายซ้ายนำโดยสหภาพมลายูหนุ่มที่ต้องการรวมมาลายา สิงคโปร์และอินโดนีเซียเข้าด้วยกัน ฝ่ายอังกฤษไม่สนับสนุนสองกลุ่มที่กล่าวมาโดยเฉพาะกลุ่มฝ่ายซ้ายที่อังกฤษปราบปรามอย่างรุนแรงตั้งแต่ พ.ศ. 2491 ดังนั้น อังกฤษจึงหันไปเจรจากลับพรรคอัมโน ซึ่งเริ่มต้นเมื่อ 3 กรกฎาคม พ.ศ. 2489 นำไปสู่การจัดตั้งสหพันธรัฐมาลายาขึ้นแทนที่เมื่อ 1 กุมภาพันธ์ พ.ศ. 2491 แผนการสหภาพมาลายาจึงล้มเลิกไป
== อ้างอิง ==
วทัญญู ใจบริสุทธิ์. ชนชั้นนำ บารมี อำนาจและเอกราชในมาลายา ใน อุษาคเนย์ที่รัก. สุเจน กรรฤทธิ์, สิทธา เลิศไพบูลย์ศิริ, บรรณาธิการ. กทม. มหาวิทยาลัยธรรมศาสตร์. 2553. หน้า 211-213
บริติชมาลายา
รัฐสิ้นสภาพในประเทศมาเลเซีย
ม
ม
รัฐและดินแดนที่ก่อตั้งในปี พ.ศ. 2489
รัฐและดินแดนที่สิ้นสุดในปี พ.ศ. 2491
สิ้นสุดในปี พ.ศ. 2491